《上元夜帝御龙舟观鳌山恭述》
明代·王士骐

紫禁鳌山结翠斿，升平故事雅宜修。
春回九陌风仍暖，月出千门雾乍收。
烟火楼台疑化国，高明世界正宸游。
何人不傍宫墙听，天乐泠泠在御舟。

作者简介：王士骐 字冏伯。明太仓人。曾祖倬，成化进士，兵部侍郎。祖忬，嘉靖进士，右都御史。父世贞，嘉靖进士，刑部尚书，文坛盟主。士骐万历十年（1582年）江南乡试解元，十七年登进士，与睢州袁可立、云间董其昌同科。授兵部主事，任至礼部员外郎，有政绩。后署吏部郎中。三十一年，为权者所嫉，坐妖书狱削籍归。屡荐不起，刚直以终。天启初录国本功，赠太仆寺少卿。《明史》王世贞传附。 著作《晋史》《四侯传》，《醉花庵诗选》5卷。